Ceuta

**Ceuta**, Spanish: Ceuta [ˈθewta]; arab. *Sabta*, masir. *Sebta*, is a autonoma Stod vo Spanja af n afrikanischn Gstod vo da Strouss vo Gibralta. Midrana Flechn vo 18,5 km² is 2017 is dej Bvelkaring umma 84 959 Leitn gweng. Dej Bvelkaring setzt se zamm vo Christn, Muslimm u weitana klejnnana Mindahaitn, doudrunta Sefardn u Hindu. Es Stodzentrum u d Altstod ling i da Gnejchtn von Hafn un om Hang von n Monte Hacho af da Halbinsl vo Almina.

I da Dschbala-Region in n Rif ba da Noadseitn vo Marokko ligt s af da Grenz zwischn en Mittlmeea un en Atlantischn Ozean. Es is zamm mid Melilla oans vo de nein bvelkatn spaneschn Terretorja z Afrika u oans vo de zwoa bvelkatn spaneschn Terretorja af da afrikanischn Landmassn. D Stod houd bis zen 14. Miarz 1995 za Provinz Cádiz ghejat, en Toḡ, wou d Autonomi-Statutn vo Ceuta u Melilla duache han. Dennat richtt se d hejchana Asbilding nou da Universitejt vo Granada, is s judizial en *Tribunal Superior de Justicia de Andalucía, Ceuta y Melilla* z Granada zouglidat u kirchle ghejats za Diozesn *Cádiz y Ceuta*.

Zwengs da strategaschn Loḡ hod da Hafn vo Ceuta a gwichtinga Rolln fia s Passian vo da Mearenga u fia Vabindunga zwischn en Atlantik un en Mittlmear ghobt. Weng en gachn beagatn Gstod u da Trickn vo Wossa, von n Eneagiquelln u vo primea wichtingan generell, ogseng vo Fisch, hom da Primeasektoa u da Sekundeasektoa i da Ekonomi koa groußs Gwicht niad. Aa da Bausektoa is kloa, wal da Grund oda a Boḏn fahlt, wou ma grouß wos hibaun kantat. Dennat houd Ceuta an Freihafn u Fiskalfensta, dej wou en Handl fiadan solln. Dej Landgrenz trennt Ceuta vo de marrokanischn Prefektuana *Fahs Anjra* u *M'Diq-Fnideq*, dej wou allzwou za Region *Tánger-Tetuán-Alhucemas* ghejan. Vur en Beitrid vo Spanja za Europejschn Union is Ceuta, wej Melilla u d Kanarischn Insln, Toal vonrana frein maritiman Wiatschaftszona gweng. Spanesch is d Amtssproch, a Marrokkanisch-Arabisch wiad vo umma 40 bis 50 prozent vo da Bvelkaring gredt.

## Galeri

Plano_de_Ceuta_s._XIX.jpeg|A Koatn vo Ceuta von n 19. Jh.
Strait_of_Gibraltar_5.53940W_35.97279N.jpg|D Strouss vo Gibralta.
Strait_of_Gibraltar_perspective.jpg|Nu a Biltl vo da Strouss vo Gibralta.
Fuerte_de_Aranguren,_Ceuta_(cropped_2).jpg|Es Fort vo Aranguren.
Fuerte_de_Ányera,_Ceuta.jpg|Es Fort vo Ányera.
Vista_de_la_catedral_de_Ceuta_desde_el_mar.jpg|Da Strõnd vo da Stod.
Museo_militar_del_Desnarigado.jpg|Es Kastell vo Desnarigado.
Puerto_de_Ceuta,_España,_2015-12-10,_DD_61.JPG|Da Hafn.
Ceuta_desde_el_Monte_Hacho,_2008.jpg|A Blik af Ceuta von n Monte Hacho oiche.
Mezquita_Muley_El_Mehdi,_Ceuta_(cropped).jpg|Dej Muley-El-Mehdi-Moschej.
Murallas_meriníes_de_Ceuta.jpg|D Stodmaua.
Ceuta._Calle_José_Luis_de_Torres.png|A Olts Biltl vo da Stod.
Vista_de_Ceuta.jpg|Dej Stod von n Hintaland. 
Ceuta_Spain.jpg|D Mauan om Wossa u Kanol.
Casa_de_los_Dragones,_Ceuta,_España,_2015-12-10,_DD_56.JPG|I da Stod.
Edificio_Trujillo,_Ceuta,_España,_2015-12-10,_DD_92-94_HDR.JPG|Es Trujillo-Haus af d Nocht.
Catedral_de_Ceuta,_de_noche.jpg|D Katedrol vo Ceuta af d Nocht.
Plaza_de_África,_Ceuta,_de_noche.jpg|Nu a Biltl vo da Katedrol. 
Costa_de_Ceuta,_España,_2015-12-10,_DD_08.JPG|Nu a Blik afs Gstod.
Interior_de_los_Baños_Árabes_de_Ceuta.jpg|A marokanischs Bod vo inna.


## Beleg